Դիմող կողմը համոզված էր, որ Սիմոնյանը խախտել է նախընտրական քարոզչության կազմակերպման, քարոզչության ազատ իրականացման կարգը, տվյալ դեպքում` Ընտրական օրենսգրքի 18-րդ հոդվածի 8-րդ կետը, եւ դա հիմք է` գրանցումը ուժը կորցրած ճանաչելու համար: Որպես ապացույց` հիշատակվում է անցած կիրակի Վարդանանց փողոցում տեղի ունեցած միջադեպը, երբ անհայտ անձինք ծեծի էին ենթարկել Փաշինյանի համակիրներին եւ վստահված անձանց: Հովակիմյանի դիմումում նշված էր, որ այդ անձինք դուրս են եկել Արա Սիմոնյանի նախընտրական շտաբից եւ շտաբի անդամներ են հանդիսացել։